钦定古今图书集成/明伦汇编/官常典/第277卷 > 《授沈询翰林学士制》前人
## 钦定古今图书集成/明伦汇编/官常典/第277卷 > 《授沈询翰林学士制》前人

敕：“右拾遗集贤殿直士学沈询，参宥密之命，处侍从
之地，居可以备选用于他年，动可以承顾问于此日。
不独取文翰遒丽之才，亦必求孤贞雅厚之士。惟乃
祖在建中初以懿文奥学，司我元良。乃父当元和中
以清规茂行，典我文诰。能流积善之风，锺尔挺生之
秀。是用思彼前德，擢于后来，置在禁闱，光我词苑。尔”
宜勤其身以劳夙夜，弘其用以新志业。无俾枚皋严
助之流，独承荣于汉帝。况职当视草，官列谏垣，宜思
及霤之忠，更润演纶之美。可守本官充翰林学士。